Berlingske Tidende, 1835-11-13
Paris, den 3die November. – Det allerede omtalte Decret Dronning-Regentinden af Spanien under 24de f. M. har udstedt i Anledning af 100,000 Mands Jndkaldelse til activ Krigstjeneste lyder saaledes: Opnaaelsen af Maalet for den hæderlige Løbebane, som de, om den legitime Trone forenede Spaniere, til Frihedens Bedste og til Nationens Velfærd have betraadt, er især afhængig af Undertrykkelsen af den Broderkrig, som Prætendentens Tilhængere, de, der lige fjendtligt stille sig mod Nationens Rettigheder, som mod min kongelige Datters, Rettigheder, endnu bestandig fortsætte. Nødvendigheden af dens Tilendebringelse, der med hver Dag bliver meer bydende, fordrer i Sandhed store Offere, hvilke imidlertid ikke skulle vare længe, og som vistnok ikke ville forekomme en Nation, der allerede saa ofte ved sin Kjærlighed til Fædrelandet og ved sin Hengivenhed for samme har gjort sig udødelig, trykkende eller voldsomme. Denne Overbeviisning, der har givet ny Næring til den offentlige Menings Opvaagnen, har bevæget mig til, at anordne en almindelig Bevæbning, egnet til at føre til en saa stort Maal. J det Øjemed at udføre saadant, decreterer jeg, efter at have hørt mit Minister-Raad, som følger: (Her komme de allerede anførte Bestemmelser om Udskrivningen af 100,000 Mand mellem 18 og 10 Aar. Art. 3. Disse 100,000 Mand skulle fordeles over de enkelte Provindser, i Forhold til hvers Befolkning. Provindsernes General-Capitainer have, i Forening med Provindsial-Deputationerne, at treffe de nødvendige Forholdsregler, med Hensyn til Contingentets Jndretning paa Krigsfod i enhver Provinds. Art. 1. Undtagne fra denne Værnepligt ere de, der ved Sygdom eller af andre physiske Grunde ere udygtige til Tjeneste; de Jndivider, der allerede ere indviede til Præster; de afskedigede Medlemmer af Land- eller Sømagten eneste Sønner af fattige Enker eller af fattige og svage tredsindstyveaarige Fædre, hvem Sønnernes Arbejde hidindtil har skaffet deres Underholdning. Art. 5. For denne Gang skal en mindre Væxt end den, i de hidtil udkomne Reglementer foreskrevne, ikke fremføre nogen Fritagelse for Tjenesten. Ar. 6. De Ansatte, der træde i Tjeneste, skulle bibeholde deres Ansættelse og alle dermed forbundne Emolumenter, og de Studerende garanterer man ligeledes deres Matrikler. Art. S. De, der melde sig, for frivilligt at indtræde, skulle, hvis de ellers ere skikkede dertil, antages som Stedfortrædere for andre Tjenestepligtige i deres Hjemsted, og fortrinligviis tages i Betragtning ved Forfremmelsen til Corporals-, Sergeant- og Officeerposter. Efter tilendebragKrig, vil Regjeringen tage særdeles Hensyn til deres Stilling. Art. 9. Høre disse Frivillige til de afskedigede Medlemmer af Land- eller Sømagten, skulle de, foruden de foran nævnte Fortrin tillige have en Real daglig meer i Sold end de Andre; ogsaa skal denne deres Tjenestetid regnes dem til Gode, med Hensyn til deres Pension. Art. 11. De Medlemmer af Nationalgarden, der under nærværende Opbud finde sig mediberegnede, berettiges til at gjøre Fordring paa visse Forrettigheder. Art. 14. For de trængende Omstændigheders Skyld skal den, herved fastsatte Bevæbning iværksættes ved Krigsministeriet efter den hidtil anvendte Maalestok for Rekrutteringer, uden at derfor Ministeriet for det Jndre i Fremtiden skal lide noget Afbræk i sin Competentse med Hensyn til Stedfortrædere. Art. 15. Provindsial-Deputationerne have i Forbindelse med de høiere Militair-Øvrigheder, at besørge Udførelsen af foreliggende Bestemmelser, for saavidt, indtil Contingenterne kunne stilles til General-Capitainernes Raadighed i Provindserne. Paa saadanne Steder, hvor endnu ingen Provindsial Deputationer ere organiserede, skulle midlertidigt Bevæbnings- og Forsvars-Commissioner fungere i deres Sted. Art. 16. Den oven anordnede Bevæbning maa til næste første December være saavidt fuldt, at Jnstructions-Cadrerne paa samme Dag kunne være fuldtallige. De Embedsmænd, der ved Opfyldelsen af disse vigtige Pligter gaae til Værks med Jver, erhverve sig derved en Ret til Fædrelandets Taknemlighed og til Beviser paa min Agtelse, hvilke jeg da ogsaa beredvillig vil yde dem. Jeg Dronning-Regentinden.